CELEX: 62021TN0533
Language: et
Date: 2021-08-31 00:00:00
Title: Kohtuasi T-533/21: 31. augustil 2021 esitatud hagi – Belaz-upravljajusaja kompanija holdinga Belaz Holding versus nõukogu

18.10.2021   
            
            
               ET
            
            
               Euroopa Liidu Teataja
            
            
               C 422/31
            
         
      31. augustil 2021 esitatud hagi – Belaz-upravljajusaja kompanija holdinga Belaz Holding versus nõukogu
      (Kohtuasi T-533/21)
      (2021/C 422/40)
      Kohtumenetluse keel: inglise
      
         Pooled
      
      
         Hageja: OAO Belaz-upravljajusaja kompanija holdinga Belaz Holding (Žodzina, Valgevene) (esindajad: solicitor D. O’Keeffe ja advokaat N. Tuominen)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada hagejat puudutavas osas nõukogu 21. juuni 2021. aasta rakendusmäärus (EL) 2021/997 (1) (millega rakendatakse määruse (EÜ) nr 765/2006, milles käsitletakse piiravaid meetmeid Valgevene suhtes, artikli 8a lõiget 1) ja nõukogu 21. juuni 2021. aasta rakendusotsus (ÜVJP) 2021/1002 (2) (millega rakendatakse otsust 2012/642/ÜVJP, mis käsitleb piiravaid meetmeid seoses olukorraga Valgevenes) („vaidlustatud meetmed“);
               
            
                  —
               
               
                  mõista hageja kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimese väite kohaselt rikuvad vaidlustatud meetmed tõhusa kohtuliku kaitse põhimõtet. Hageja väidab, et nõukogu on rikkunud nõukogu määruse artikli 8a lõiget 2 sellega, et jättis hagejale saatmata personaalse teatise tema suhtes võetavate meetmete kohta. Hageja lisab, et alates 18. juunist 2012 on tema nimi Open Joint Stock Company „BELAZ“ – Management Company of Holding „BELAZHOLDING“. Kuna vaidlustatud meetmes on kasutatud nimetust Belarusski Avtomobilnyi Zavod (BelAZ)/OJSC „BELAZ“, mida hageja ei ole – ei täispikkuses ega lühendatult – kasutanud enda ametliku registreeritud ärinimena, siis ei ole vaidlustatud meetmetes silmas peetud üksust korrektselt identifitseeritud. Selle tulemusel ei olnud hagejal võimalik kindlaks teha vaidlustatud meetmete täpset ulatust.
               
            
                  2.
               
               
                  Teise väite kohaselt on nõukogu sellega, et kandis hageja vaidlustatud meetmete loeteludesse, teinud ilmse hindamisvea. Hageja väitel on vaidlustatud meetmetes tema loetelusse kandmise kohta esitatud põhjendamata, faktiliselt ebaõigeid ja alusetuid põhjusi. Lisaks ei tõenda puudulikud põhjendused piisaval määral sisulist seost meetmete ulatusega.
               
            
                  3.
               
               
                  Kolmanda väite kohaselt ei vasta vaidlustatud meetmed konkreetsete isikute vastu suunatud sanktsioonide puhul nõutavale tõendatuse tasemele. Kasutades välisriigi omandis oleva ettevõtte äritegevuse piiramiseks ja kasumi vähendamiseks konkreetsete isikute vastu suunatud meetmeid, on nõukogu kohaldanud õigusvastast meedet.
               
            
         (1)  ELT 2021, L 219 I, lk 3.
      
         (2)  ELT 2021, L 219 I, lk 70.